Ericu950/Stoicheia-meter-silver huggingface dataset:
μηδέν τε ἄτοπον εἶναι ἐξ ἱεροῦ τι λαβεῖν ἢ τῶν ζῴων τινὸς γεύσασθαι 0 ·
μη δ ἀνόσιον εἶναι τὸ καὶ τῶν ἀνθρωπείων κρεῶν ἅψασθαι , ὡς δῆλον ἐκ τῶν ἀλλοτρίων ἐθῶν 0 ·
καὶ τῷ ὀρθῷ λόγῳ πάντ ἐν πᾶσι καὶ διὰ πάντων εἶναι λέγων .
καὶ γὰρ ἐν τῷ ἄρτῳ κρέας εἶναι καὶ ἐν τῷ λαχάνῳ ἄρτον , καὶ τῶν σωμάτων τῶν λοιπῶν ἐν πᾶσι διά τινων ἀδήλων πόρων  καὶ  ὄγκων εἰσκρινομένων καὶ συνατμιζομένων , ὡς δῆλον ἐν τῷ Πυέστῃ ποιεῖ , εἴ γ αὐτοῦ αἱ τραγῳδίαι καὶ μὴ Φιλίσκου τοῦ Αἰγινήτου ἐκείνου γνωρίμου ἢ Πασιφῶντος τοῦ Λουκιανοῦ , ὅν φησι Φαβωρῖνος ἐν Παντοδαπῇ ἱστορίᾳ μετὰ τὴν τελευτὴν αὐτοῦ συγγράψαι 0 1 .
μουσικῆς τε καὶ γεωμετρικῆς καὶ ἀστρολογίας καὶ τῶν τοιούτων ἀμελεῖν , ὡς ἀχρήστων καὶ οὐκ ἀναγκαίων 0 .
Εὐστοχώτατος δ ἐγένετο ἐν ταῖς ἀπαντήσεσι τῶν λόγων , ὡς δῆλον ἐξ ὧν προειρήκαμεν 0 .
καὶ πρᾶσιν ἤνεγκε γενναιότατα ·
πλέων γὰρ εἰς Αἴγιναν καὶ πειραταῖς ἁλοὺς ὧν ἦρχε Σκίρπαλος , εἰς Κρήτην ἀπαχθεὶς ἐπιπράσκετο ·
καὶ τοῦ κήρυκος ἐρωτῶντος τί οἶδε ποιεῖν , ἔφη , ἀνθρώπων ἄρχειν .
ὅτε καὶ δείξας τινὰ Κορίνθιον εὐπάρυφον , τὸν προειρημένον Ξενιάδην , ἔφη , τούτῳ με πώλει ·
οὗτος δεσπότου χρῄζει .
ὠνεῖται δὴ αὐτὸν ὁ Ξενιάδης καὶ ἀπαγαγὼν εἰς τὴν Κόρινθον ἐπέστησε τοῖς ἑαυτοῦ παιδίοις καὶ πᾶσαν ἐνεχείρισε τὴν οἰκίαν .
ὁ δὲ οὕτως αὐτὴν ἐν πᾶσι διετίθει , ὥστε ἐκεῖνος περιιὼν ἔλεγεν ·
ἀγαθὸς δαίμων εἰς τὴν οἰκίαν μου εἰσελήλυθε .
φησὶ δὲ Κλεομένης ἐν τῷ ἐπιγραφομένῳ Παιδαγωγικῷ τοὺς γνωρίμους λυτρώσασθαι αὐτὸν θελῆσαι , τὸν δ εὐήθεις αὐτοὺς εἰπεῖν ·
οὐ δὲ γὰρ τοὺς λέοντας δούλους εἶναι τῶν τρεφόντων , ἀλλὰ τοὺς τρέφοντας τῶν λεόντων 0 .
δούλου γὰρ τὸ φοβεῖσθαι , τὰ δὲ θηρία φοβερὰ τοῖς ἀνθρώποις εἶναι 0 1 .
θαυμαστὴ δέ τις ἦν περὶ τὸν ἄνδρα πειθώ , ὥστε πάνθ ὁντινοῦν ῥᾳδίως αἱρεῖν τοῖς λόγοις .
λέγεται γοῦν Ὀνησίκριτον́ τινα Αἰγινήτην πέμψαι εἰς τὰς Ἀθήνας δυοῖν ὄντοιν υἱοῖν τὸν ἕτερον Ἀνδροσθένην , ὃν ἀκούσαντα τοῦ Διογένους αὐτόθι προσμεῖναι ·
τὸν δ ἐπ αὐτὸν καὶ τὸν ἕτερον ἀποστεῖλαι τὸν πρεσβύτερον Φιλίσκον τὸν προειρημένον , ὁμοίως δὲ καὶ τὸν Φιλίσκον κατασχεθῆναι 0 ·
τὸ τρίτον αὐτὸν ἀφιγμένον μηδὲν ἧττον συνεῖναι τοῖς παισὶ συμφιλοσοφοῦντα 0 .
τοιαύτη τις προσῆν ἴυγξ τοῖς Διογένους λόγοις .
ἤκουσε δ αὐτοῦ καὶ Φωκίων ὁ ἐπίκλην χρηστὸς καὶ Στίλπων ὁ Μεγαρεὺς καὶ ἄλλοι πλείους ἄνδρες πολιτικοί .
λέγεται δὲ πρὸς τὰ ἐνενήκοντα ἔτη βιοὺς τελευτῆσαι .
περὶ δὲ τοῦ θανάτου διάφοροι λέγονται λόγοι ·
οἱ μὲν γὰρ πολύποδα φαγόντα ὠμὸν χολερικῇ ληφθῆναι καὶ ὧδε τελευτῆσαι 0 ·
οἱ δὲ τὸ πνεῦμα συγκρατήσαντα , ὧν ἐστι καὶ Κερκιδᾶς ὁ Μεγαλοπολίτης  ἢ Κρής  , λέγων ἐν τοῖς μελιάμβοις οὕτως 0 ·
οὐ μὰν ὁ πάρος γε Σινωπεὺς τῆνος ὁ βακτροφόρας , διπλοείματος , αἰθεριβόσκας , ἀλλ ἀνέβα χεῖλος ποτ ὀδόντας ἐρείσας  καὶ τὸ πνεῦμα συνδακών  0 .
ἦς γὰρ ἀλαθέως Διογένης Ζανὸς γόνος οὐράνιός τε κύων 0 .
ἄλλοι φασὶ πολύπουν κυσὶ συμμερίσασθαι βουλόμενον οὕτω δηχθῆναι τοῦ ποδὸς τὸν τένοντα καὶ καταστρέψαι .
οἱ μέντοι γνώριμοι αὐτοῦ , καθά φησιν Ἀντισθένης ἐν Διαδοχαῖς , εἴκαζον τὴν τοῦ πνεύματος συγκράτησιν .
ἐτύγχανε μὲν γὰρ διάγων ἐν τῷ Κρανείῳ τῷ πρὸ τῆς Κορίνθου γυμνασίῳ ·
κατὰ δὲ τὸ ἔθος ἧκον οἱ γνώριμοι καὶ αὐτὸν καταλαμβάνουσιν ἐγκεκαλυμμένον καὶ εἴκασαν αὐτὸν κοιμᾶσθαι ·
οὐ δὲ γὰρ ἦν τις νυσταλέος καὶ ὑπνηλός .
ὅθεν , ἀποπετάσαντες τὸν τρίβωνα ἔκπνουν αὐτὸν καταλαμβάνουσι καὶ ὑπέλαβον τοῦτο πρᾶξαι βουλόμενον λοιπὸν ὑπεξελθεῖν τοῦ βίου .
ἔνθα καὶ στάσις , ὥς φασιν , ἐγένετο τῶν γνωρίμων , τίνες αὐτὸν θάψουσιν ·
ἀλλὰ καὶ μέχρι χειρῶν ἦλθον .
ἀφικομένων δὲ τῶν πατέρων καὶ τῶν ὑπερεχόντων , ὑπὸ τούτοις ταφῆναι τὸν ἄνδρα παρὰ τῇ πύλῃ τῇ φερούσῃ εἰς τὸν Ἰσθμόν .
ἐπέστησάν τ αὐτῷ κίονα καὶ ἐπ αὐτῷ λίθου Παρίου κύνα .
ὕστερον δὲ καὶ οἱ πολῖται αὐτοῦ χαλκαῖς εἰκόσιν ἐτίμησαν αὐτὸν καὶ ἐπέγραψαν οὕτω ·
γηράσκει καὶ χαλκὸς ὑπὸ χρόνου , ἀλλὰ σὸν οὔτι κῦδος ὁ πᾶς αἰών , Διόγενες , καθελεῖ ·
μοῦνος ἐπεὶ βιοτᾶς αὐτάρκεα δόξαν ἔδειξας θνατοῖς καὶ ζωᾶς οἶμον ἐλαφροτάταν 0 .
ἔστι καὶ ἡμῶν ἐν τῷ προκελευσματικῷ μέτρῳ · Α. Διόγενες , ἄγε λέγε τίς ἔλαβέ σε μόρος ἐς Ἄϊδος . Δ. ἔλαβέ με κυνὸς ἄγριον ὀδάξ .
ἔνιοι δέ φασι τελευτῶντα αὐτὸν  καὶ  ἐντείλασθαι ἄταφον ῥῖψαι ὡς πᾶν θηρίον αὐτοῦ μετάσχοι , ἢ εἴς γε βόθρον συνῶσαι καὶ ὀλίγην κόνιν ἐπαμῆσαι ·
οἱ δέ , εἰς τὸν Ἰλισσὸν ἐμβαλεῖν , ἵνα τοῖς ἀδελφοῖς χρήσιμος γένηται .
δημήτριος δ ἐν τοῖς Ὁμωνύμοις φησὶ τῆς αὐτῆς ἡμέρας Ἀλέξανδρον μὲν ἐν Βαβυλῶνι , Διογένην δ ἐν Κορίνθῳ τελευτῆσαι 0 .
ἦν δὲ γέρων κατὰ τὴν τρίτην καὶ δεκάτην καὶ ἑκατοστὴν Ὀλυμπιάδα .
φέρεται δ αὐτοῦ βιβλία τάδε ·
διάλογοι ·
κεφαλίων .
ἰχθύας .
κολοιός .
πόρδαλος .
δῆμος Ἀθηναίων .
πολιτεία .
τέχνη ἠθική 0 .
περὶ πλούτου .
ἐρωτικός .
θεόδωρος .
ὑψίας .
ἀρίσταρχος .
περὶ θανάτου .
ἐπιστολαί .
τραγῳδίαι ἑπτά 0 ·
ἑλένη .
θυέστης .
ἡρακλῆς .
ἀχιλλεύς .
μήδεια .
χρύσιππος .
Οἰδίπους .
σωσικράτης δ ἐν τῷ πρώτῳ τῆς Διαδοχῆς καὶ Σάτυρος ἐν τῷ τετάρτῳ τῶν Βίων οὐδὲν εἶναι Διογένους φασί ·
τά τε τραγῳδάριά φησιν ὁ Σάτυρος Φιλίσκου εἶναι τοῦ Αἰγινήτου , γνωρίμου τοῦ Διογένους .
σωτίων δ ἐν τῷ ἑβδόμῳ ταῦτα μόνα φησὶ Διογένους εἶναι , Περὶ ἀρετῆς , Περὶ ἀγαθοῦ , Ἐρωτικόν , Πτωχόν , Τολμαῖον , Πόρδαλον , Κάσανδρον , Κεφαλίωνα , Φιλίσκον , Ἀρίσταρχον , Σίσυφον , Γανυμήδην , Χρείας , Ἐπιστολάς .
γεγόνασι δὲ Διογένεις πέντε ·
πρῶτος Ἀπολλωνιάτης , φυσικός 0 ·
ἀρχὴ δ αὐτῷ τοῦ συγγράμματος ἥδε 0 ·
λόγου παντὸς ἀρχόμενον δοκέει μοι χρεὼν εἶναι τὴν ἀρχὴν ἀναμφισβήτητον παρέχεσθαι .
δεύτερος Σικυώνιος , ὁ γράψας τὰ περὶ Πελοπόννησον 0 ·
τέταρτος στωικός , γένος Σελευκεύς , ὁ καὶ Βαβυλώνιος καλούμενος διὰ τὴν γειτονίαν 0 ·
πέμπτος Ταρσεύς , γεγραφὼς περὶ ποιητικῶν ζητημάτων ἃ λύειν ἐπιχειρεῖ .
τὸν δὴ φιλόσοφον Ἀθηνόδωρός φησιν ἐν ὀγδόῃ Περιπάτων ἀεὶ στιλπνὸν φαίνεσθαι διὰ τὸ ἀλείφεσθαι .
μόνιμος Συρακόσιος μαθητὴς μὲν Διογένους , οἰκέτης δέ τινος τραπεζίτου Κορινθίου , καθά φησι Σωσικράτης 0 .
πρὸς τοῦτον συνεχὲς ἀφικνούμενος ὁ Ξενιάδης ὁ τὸν Διογένην ἐωνημένος τὴν ἀρετὴν αὐτοῦ καὶ τῶν ἔργων καὶ τῶν λόγων διηγούμενος εἰς ἔρωτα τ ἀνδρὸς ἐνέβαλε τὸν Μόνιμον .
αὐτίκα γὰρ ἐκεῖνος μανίαν προσποιηθεὶς τό τε κέρμα διερρίπτει καὶ πᾶν τὸ ἐπὶ τῆς τραπέζης ἀργύριον , ἕως αὐτὸν ὁ δεσπότης παρῃτήσατο ·
καὶ ὃς εὐθέως Διογένους ἦν .
παρηκολούθησε δὲ καὶ Κράτητι τῷ κυνικῷ συχνὰ καὶ τῶν ὁμοίων εἴχετο , ὅτε καὶ μᾶλλον ὁρῶν αὐτὸν ὁ δεσπότης ἐδόκει μαίνεσθαι .
ἐγένετο δ ἀνὴρ ἐλλόγιμος , ὡς καὶ Μένανδρον αὐτοῦ τὸν κωμικὸν μεμνῆσθαι .
ἔν τινι γοῦν τῶν δραμάτων ἐν τῷ Ἱπποκόμῳ εἶπεν οὕτως ·
μόνιμός τις ἦν ἄνθρωπος , ὦ Φίλων , σοφός , ἀδοξότερος μικρῷ δ . Α. ὁ τὴν πήραν ἔχων ; Β. πήρας μὲν οὖν τρεῖς 0 ·
ἀλλ ἐκεῖνος ῥῆμά τι ἐφθέγξατ οὐδὲν ἐμφερές , μὰ τὸν Δία , τῷ γνῶθι σαυτόν , οὐ δὲ τοῖς βοωμένοις τούτοις , ὑπὲρ δὲ ταῦθ ὁ προσαιτῶν καὶ ῥυπῶν 0 1 ·
τὸ γὰρ ὑποληφθὲν τῦφον εἶναι πᾶν ἔφη .
οὗτος μὲν ἐμβριθέστατος ἐγένετο , ὥστε δόξης μὲν καταφρονεῖν , πρὸς δ ἀλήθειαν παρορμᾶν .
γέγραφε δὲ παίγνια σπουδῇ λεληθυίᾳ μεμιγμένα καὶ Περὶ ὁρμῶν δύο καὶ Προτρεπτικόν .
ὀνησίκριτος 0 ·
τοῦτον οἱ μὲν Αἰγινήτην , Δημήτριος δ ὁ Μάγνης Ἀστυπαλαιᾶ φησιν εἶναι 0 .
καὶ οὗτος τῶν ἐλλογίμων Διογένους μαθητῶν 0 .
ἔοικε δέ τι ὅμοιον πεπονθέναι πρὸς Ξενοφῶντα .
ἐκεῖνος μὲν γὰρ Κύρῳ συνεστράτευσεν , οὗτος δὲ Ἀλεξάνδρῳ 0 ·
κ ἀκεῖνος μὲν Παιδείαν Κύρου , ὁ δὲ πῶς Ἀλέξανδρος ἤχθη γέγραφε 0 ·
καὶ ὁ μὲν ἐγκώμιον Κύρου , ὁ δὲ Ἀλεξάνδρου πεποίηκε 0 1 .
καὶ τῇ ἑρμηνείᾳ δὲ παραπλήσιος , πλὴν ὅτι ὡς ἀπόγραφος ἐξ ἀρχετύπου δευτερεύει 0 .
γέγονε καὶ Μένανδρος Διογένους μαθητής , ὁ ἐπικαλούμενος Δρυμός , θαυμαστὴς Ὁμήρου , καὶ Ἡγησίας Σινωπεὺς ὁ Κλοιὸς ἐπίκλην , καὶ Φιλίσκος ὁ Αἰγινήτης , ὡς προειρήκαμεν .
κράτης Ἀσκώνδου Θηβαῖος 0 .
καὶ οὗτος τῶν ἐλλογίμων τοῦ κυνὸς μαθητῶν 0 .
ἱππόβοτος δέ φησιν οὐ Διογένους αὐτὸν μαθητὴν γεγονέναι , ἀλλὰ Βρύσωνος τοῦ Ἀχαιοῦ .
τούτου Παίγνια φέρεται τάδε ·
πήρη τις πόλις ἐστὶ μέσῳ ἐνὶ οἴνοπι τύφῳ , καλὴ καὶ πίειρα , περίρρυπος , οὐδὲν ἔχουσα , εἰς ἣν οὔ τε τις εἰσπλεῖ ἀνὴρ μωρὸς παράσιτος , οὔ τε λίχνος πόρνης ἐπαγαλλόμενος πυγῇσιν 0 ·
ἀλλὰ θύμον καὶ σκόρδα φέρει καὶ σῦκα καὶ ἄρτους , ἐξ ὧν οὐ πολεμοῦσι πρὸς ἀλλήλους περὶ τούτων , οὐχ ὅπλα κέκτηνται περὶ κέρματος , οὐ περὶ δόξης .
ἔστι καὶ ἐφημερὶς ἡ θρυλουμένη οὕτως ἔχουσα ·
τίθει μαγείρῳ μνᾶς δέκ , ἰατρῷ δραχμήν , κόλακι τάλαντα πέντε , συμβούλῳ καπνόν , πόρνῃ τάλαντον , φιλοσόφῳ τριώβολον 0 .
ἐκαλεῖτο δὲ καὶ Θυρεπανοίκτης διὰ τὸ εἰς πᾶσαν εἰσιέναι οἰκίαν καὶ νουθετεῖν ·
ἔστιν αὐτοῦ καὶ τόδε ·
ταῦτ ἔχω ὅσσ ἔμαθον καὶ ἐφρόντισα καὶ μετὰ Μουσῶν σέμν ἐδάην ·
τὰ δὲ πολλὰ καὶ ὄλβια τῦφος ἔμαρψεν .
καὶ ὅτι ἐκ φιλοσοφίας αὐτῷ περιγένοιτο θέρμων τε χοῖνιξ καὶ τὸ μηδενὸς μέλειν 0 .
φέρεται δ αὐτοῦ κ ἀκεῖνο ·
ἔρωτα παύει λιμός , εἰ δὲ μή , χρόνος 0 1 ·
ἐὰν δὲ τούτοις μὴ δύνῃ χρῆσθαι , βρόχος 0 .
ἤκμαζε δὲ κατὰ τὴν τρίτην καὶ δεκάτην καὶ ἑκατοστὴν Ὀλυμπιάδα .
τοῦτόν φησιν Ἀντισθένης ἐν ταῖς Διαδοχαῖς θεασάμενον ἔν τινι τραγῳδίᾳ Τήλεφον σπυρίδιον ἔχοντα καὶ τ ἄλλα λυπρὸν ᾆξαι ἐπὶ τὴν κυνικὴν φιλοσοφίαν ·
ἐξαργυρισάμενόν τε τὴν οὐσίαν  καὶ γὰρ ἦν τῶν ἐπιφανῶν  ἀθροίσαντα πρὸς τὰ  ἑκατὸν  διακόσια τάλαντα , τοῖς πολίταις διανεῖμαι ταῦτα .
αὐτὸν δὲ καρτερῶς οὕτω φιλοσοφεῖν ὡς καὶ Φιλήμονα τὸν κωμικὸν αὐτοῦ μεμνῆσθαι .
φησὶ γοῦν ·
καὶ τοῦ θέρους μὲν εἶχεν ἱμάτιον δασύ , ἵν ὡς Κράτης ᾖ , τοῦ δὲ χειμῶνος ῥάκος 0 .
φησὶ δὲ Διοκλῆς πεῖσαι αὐτὸν Διογένην τὴν οὐσίαν μηλόβοτον ἀνεῖναι καὶ εἴ τι ἀργύριον εἴη , εἰς θάλατταν βαλεῖν .
καὶ Κράτητος μέν , φησίν , ὁ οἶκος ὑπ Ἀλεξάνδρου * * Ἱππαρχίας δὲ ὑπὸ Φιλίππου 0 .
πολλάκις τε τῇ βακτηρίᾳ τῶν συγγενῶν τινας προσιόντας καὶ ἀποτρέποντας ἐδίωκε καὶ ἦν γενναῖος .
φησὶ δὲ Δημήτριος ὁ Μάγνης τραπεζίτῃ τινὶ παρακαταθέσθαι τ ἀργύριον , συνθέμενον , εἰ μὲν οἱ παῖδες ἰδιῶται γένοιντο , αὐτοῖς ἀποδοῦναι ·
εἰ δὲ φιλόσοφοι , τῷ δήμῳ διανεῖμαι 0 ·
μηδενὸς γὰρ ἐκείνους δεήσεσθαι φιλοσοφοῦντας .
ἐρατοσθένης δέ φησιν , ἐξ Ἱππαρχίας , περὶ ἧς λέξομεν , γενομένου παιδὸς αὐτῷ ὄνομα Πασικλέους , ὅτ ἐξ ἐφήβων ἐγένετο , ἀγαγεῖν αὐτὸν ἐπ οἴκημα παιδίσκης καὶ φάναι τοῦτον αὐτῷ πατρῷον εἶναι τὸν γάμον ·
τοὺς δὲ τῶν μοιχευόντων τραγικούς , φυγὰς 〈 γὰρ 〉 καὶ φόνους ἔχειν ἔπαθλον 0 ·
τοὺς δὲ τῶν ἑταίραις προσιόντων κωμικούς 0 ·
ἐξ ἀσωτίας γὰρ καὶ μέθης μανίαν ἀπεργάζεσθαι 0 .
τούτου γέγονε Πασικλῆς ἀδελφός , μαθητὴς Εὐκλείδου .
χάριεν δ αὐτοῦ Φαβωρῖνος ἐν δευτέρῳ τῶν Ἀπομνημονευμάτων φέρει .
παρακαλῶν περί του τὸν γυμνασίαρχον , τῶν ἰσχίων αὐτοῦ ἥπτετο ·
ἀγανακτοῦντος δέ , ἔφη , τί γάρ 0 ;
οὐχὶ καὶ ταῦτα σά ἐστι καθάπερ καὶ τὰ γόνατα 0 ;
ἔλεγέ τ ἀδύνατον εἶναι ἀδιάπτωτον εὑρεῖν , ἀλλ ὥσπερ ἐν ῥοιᾷ καὶ σαπρόν τινα κόκκον εἶναι 0 .
νικόδρομον ἐξερεθίσας τὸν κιθαρῳδὸν ὑπωπιάσθη ·
προσθεὶς οὖν πιττάκιον τῷ μετώπῳ ἐπέγραψε , Νικόδρομος ἐποίει .
τὰς πόρνας ἐπίτηδες ἐλοιδόρει , συγγυμνάζων ἑαυτὸν πρὸς τὰς βλασφημίας .
δημήτριον τὸν Φαληρέα πέμψαντα αὐτῷ ἄρτους καὶ οἶνον ὠνείδισεν εἰπών , εἴθε γὰρ αἱ κρῆναι καὶ ἄρτους ἔφερον .
δῆλον οὖν ὡς ὕδωρ ἔπινεν 0 .
ὑπὸ τῶν Ἀθήνησιν ἀστυνόμων ἐπιτιμηθεὶς ὅτι σινδόνα ἠμφίεστο , ἔφη , καὶ Θεόφραστον ὑμῖν δείξω σινδόνα περιβεβλημένον ·
ἀπιστούντων δέ , ἀπήγαγεν ἐπὶ κουρεῖον καὶ ἔδειξε κειρόμενον .
ἐν Θήβαις ὑπὸ τοῦ γυμνασιάρχου μαστιγωθείσ  οἱ δέ , ἐν Κορίνθῳ ὑπ Εὐθυκράτουσ  καὶ ἑλκόμενος τοῦ ποδὸς ἐπέλεγεν ἀφροντιστῶν , ἕλκε ποδὸς τεταγὼν διὰ βηλοῦ θεσπεσίοιο .
διοκλῆς δέ φησιν ἑλχθῆναι αὐτὸν ὑπὸ Μενεδήμου τοῦ Ἐρετρικοῦ .
ἐπειδὴ γὰρ εὐπρεπὴς ἦν καὶ ἐδόκει χρησιμεύειν Ἀσκληπιάδῃ τῷ Φλιασίῳ , ἁψάμενος αὐτοῦ τῶν μηρῶν ὁ Κράτης ἔφη , ἔνδον Ἀσκληπιάδης 0 .
ἐφ ᾧ δυσχεράναντα τὸν Μενέδημον ἕλκειν αὐτόν , τὸν δὲ τοῦτο ἐπιλέγειν 0 .
ζήνων δ αὖ ὁ Κιτιεὺς ἐν ταῖς Χρείαις καὶ κώδιον αὐτόν φησί ποτε προσράψαι τῷ τρίβωνι ἀνεπιστρεπτοῦντα .
ἦν δὲ καὶ τὴν ὄψιν αἰσχρὸς καὶ γυμναζόμενος ἐγελᾶτο .
εἰώθει δὲ λέγειν ἐπαίρων τὰς χεῖρας , θάρρει , Κράτης , ὑπὲρ ὀφθαλμῶν καὶ τοῦ λοιποῦ σώματος ·
τούτους δ ὄψει τοὺς καταγελῶντας , ἤδη καὶ συνεσπασμένους ὑπὸ νόσου καί σε μακαρίζοντας , αὑτοὺς δὲ καταμεμφομένους ἐπὶ τῇ ἀργίᾳ .
ἔλεγε δὲ μέχρι τούτου δεῖν φιλοσοφεῖν , μέχρι ἂν δόξωσιν οἱ στρατηγοὶ εἶναι ὀνηλάται .
ἐρήμους ἔλεγε τοὺς μετὰ κολάκων ὄντας ὥσπερ τοὺς μόσχους ἐπειδὰν μετὰ λύκων ὦσιν 0 ·
οὔ τε γὰρ ἐκείνοις τοὺς προσήκοντας οὔ τε τούτοις συνεῖναι , ἀλλὰ τοὺς ἐπιβουλεύοντας 0 .
συναισθανόμενος ὅτι ἀποθνήσκει , ἐπῇδε πρὸς ἑαυτὸν λέγων , στείχεις δή , φίλε κυρτών , βαίνεις τ εἰς Ἀΐδαο δόμους κυφὸς διὰ γῆρας .
ἦν γὰρ κυφὸς ὑπὸ χρόνου .
πρὸς Ἀλέξανδρον πυθόμενον εἰ βούλεται αὐτοῦ τὴν πατρίδα ἀνορθωθῆναι , ἔφη , καὶ τί δεῖ ;
πάλιν γὰρ ἴσως Ἀλέξανδρος ἄλλος αὐτὴν κατασκάψει .
ἔχειν δὲ πατρίδα ἀδοξίαν καὶ πενίαν ἀνάλωτα τῇ τύχῃ καὶ Διογένους εἶναι πολίτης ἀνεπιβουλεύτου φθόνῳ 0 .
μέμνηται δὲ αὐτοῦ καὶ Μένανδρος ἐν Διδύμαις οὕτως ·
συμπεριπατήσεις γὰρ τρίβων ἔχουσ ἐμοί , ὥσπερ Κράτητι τῷ κυνικῷ ποθ ἡ γυνή , καὶ θυγατέρ ἐξέδωκ ἐκεῖνος , ὡς ἔφη αὐτός , ἐπὶ πείρᾳ δοὺς τριάκονθ ἡμέρας .
μαθηταὶ δ αὐτοῦ 0 .
μητροκλῆς ὁ Μαρωνείτης , ἀδελφὸς Ἱππαρχίας , ὃς πρότερον ἀκούων Θεοφράστου τοῦ περιπατητικοῦ τοσοῦτον διέφθαρτο , ὥστε ποτὲ μελετῶν καὶ μεταξύ πως ἀποπαρδὼν ὑπ ἀθυμίας οἴκοι κατάκλειστος ἦν , ἀποκαρτερεῖν βουλόμενος 0 .
μαθὼν δὴ ὁ Κράτης εἰσῆλθε πρὸς αὐτὸν παρακληθεὶς καὶ θέρμους ἐπίτηδες βεβρωκὼς ἔπειθε μὲν αὐτὸν καὶ διὰ τῶν λόγων μηδὲν φαῦλον πεποιηκέναι ·
τέρας γὰρ ἂν γεγονέναι εἰ μὴ καὶ τὰ πνεύματα κατὰ φύσιν ἀπεκρίνετο ·
τέλος δὲ καὶ ἀποπαρδὼν αὐτὸν ἀνέρρωσεν , ἀφ ὁμοιότητος τῶν ἔργων παραμυθησάμενος .
τ οὐντεῦθεν ἤκουεν αὐτοῦ καὶ ἐγένετο ἀνὴρ ἱκανὸς ἐν φιλοσοφίᾳ .
Οὗτος τὰ ἑαυτοῦ συγγράμματα κατακαίων , ὥς φησιν Ἑκάτων ἐν πρώτῳ Χρειῶν , ἐπέλεγε ·
τάδ ἔστ ὀνείρων νερτέρων φαντάσματα ,  οἷον λῆρος  0 ·
οἱ δ , ὅτι τὰς Θεοφράστου ἀκροάσεις καταφλέγων ἐπέλεγε , Ἥφαιστε , πρόμολ ὧδε , Θέτις νύ τι σεῖο χατίζει .
οὗτος ἔλεγε τῶν πραγμάτων τὰ μὲν ἀργυρίου ὠνητὰ εἶναι , οἷον οἰκίαν ·
τὰ δὲ χρόνου καὶ ἐπιμελείας , ὡς παιδείαν 0 1 .
τὸν πλοῦτον βλαβερόν , εἰ μή τις ἀξίως αὐτῷ χρῷτο 0 .
ἐτελεύτα δὲ ὑπὸ γήρως ἑαυτὸν πνίξας .
μαθηταὶ δ αὐτοῦ Θεόμβροτος καὶ Κλεομένης , Θεομβρότου Δημήτριος ὁ Ἀλεξανδρεύς , Κλεομένους Τίμαρχος Ἀλεξανδρεὺς καὶ Ἐχεκλῆς Ἐφέσιος 0 ·
οὐ μὴν ἀλλὰ καὶ Ἐχεκλῆς Θεομβρότου διήκουσεν , οὗ Μενέδημος , περὶ οὗ λέξομεν .
ἐγένετο καὶ Μένιππος Σινωπεὺς ἐν αὐτοῖς ἐπιφανής .
ἐθηράθη δὲ τοῖς λόγοις καὶ ἡ ἀδελφὴ τοῦ Μητροκλέους Ἱππαρχία .
μαρωνεῖται δ ἦσαν ἀμφότεροι .
καὶ ἤρα τοῦ Κράτητος καὶ τῶν λόγων καὶ τοῦ βίου , οὐδενὸς τῶν μνηστευομένων ἐπιστρεφομένη , οὐ πλούτου , οὐκ εὐγενείας , οὐ κάλλους ·
ἀλλὰ πάντ ἦν Κράτης αὐτῇ .
καὶ δὴ καὶ ἠπείλει τοῖς γονεῦσιν ἀναιρήσειν αὑτήν , εἰ μὴ τούτῳ δοθείη .
κράτης μὲν οὖν παρακαλούμενος ὑπὸ τῶν γονέων αὐτῆς ἀποτρέψαι τὴν παῖδα , πάντ ἐποίει , καὶ τέλος μὴ πείθων , ἀναστὰς καὶ ἀποθέμενος τὴν ἑαυτοῦ σκευὴν ἀντικρὺ αὐτῆς ἔφη , ὁ μὲν νυμφίος οὗτος , ἡ δὲ κτῆσις αὕτη , πρὸς ταῦτα βουλεύου 0 ·
οὐ δὲ γὰρ ἔσεσθαι κοινωνόν , εἰ μὴ καὶ τῶν αὐτῶν ἐπιτηδευμάτων γενηθείη 0 .
Εἵλετο ἡ παῖς καὶ τ αὐτὸν ἀναλαβοῦσα σχῆμα συμπεριῄει τ ἀνδρὶ καὶ ἐν τῷ φανερῷ συνεγίνετο καὶ ἐπὶ τὰ δεῖπνα ἀπῄει .
ὅτε καὶ πρὸς Λυσίμαχον εἰς τὸ συμπόσιον ἦλθεν , ἔνθα Θεόδωρον τὸν ἐπίκλην Ἄθεον ἐπήλεγξε , σόφισμα προτείνασα τοιοῦτον ·
ὃ ποιῶν Θεόδωρος οὐκ ἂν ἀδικεῖν λέγοιτο , οὐ δ Ἱππαρχία ποιοῦσα τοῦτο ἀδικεῖν λέγοιτ ἄν ·
θεόδωρος δὲ τύπτων ἑαυτὸν οὐκ ἀδικεῖ , οὐ δ ἄρα Ἱππαρχία Θεόδωρον τύπτουσα ἀδικεῖ .
ὁ δὲ πρὸς μὲν τὸ λεχθὲν οὐδὲν ἀπήντησεν , ἀνέσυρε δ αὐτῆς θοιμάτιον ·
ἀλλ οὔ τε κατεπλάγη Ἱππαρχία οὔ τε διεταράχθη ὡς γυνή 0 .
ἀλλὰ καὶ εἰπόντος αὐτῇ , αὕτη στὶν ἡ τὰς παρ ἱστοῖς ἐκλιποῦσα κερκίδας 0 ;
ἐγώ , φησίν , εἰμί , Θεόδωρε ·
ἀλλὰ μὴ κακῶς σοι δοκῶ βεβουλεῦσθαι περὶ αὑτῆς , εἰ , τὸν χρόνον ὃν ἔμελλον ἱστοῖς προσαναλώσειν , τοῦτον εἰς παιδείαν κατεχρησάμην ;
καὶ ταῦτα μὲν καὶ ἄλλα μυρία τῆς φιλοσόφου 0 .
φέρεται δὲ τοῦ Κράτητος βιβλίον Ἐπιστολαί , ἐν αἷς ἄριστα φιλοσοφεῖ , τὴν λέξιν ἔστιν ὅτε παραπλήσιος Πλάτωνι 0 .
γέγραφε καὶ τραγῳδίας ὑψηλότατον ἐχούσας φιλοσοφίας χαρακτῆρα , οἷόν ἐστι κ ἀκεῖνο ·
οὐχ εἷς πάτρας μοι πύργος , οὐ μία στέγη , πάσης δὲ χέρσου καὶ πόλισμα καὶ δόμος ἕτοιμος ἡμῖν ἐνδιαιτᾶσθαι πάρα 0 .
ἐτελεύτησε δὲ γηραιὸς καὶ ἐτάφη ἐν Βοιωτίᾳ .
μένιππος , καὶ οὗτος κυνικός , τὸ ἀνέκαθεν ἦν Φοῖνιξ , δοῦλος , ὥς φησιν Ἀχαϊκὸς ἐν Ἠθικοῖς .
διοκλῆς δὲ καὶ τὸν δεσπότην αὐτοῦ Ποντικὸν εἶναι καὶ Βάτωνα καλεῖσθαι 0 .
ἀτηρότερον δ αἰτῶν ὑπὸ φιλαργυρίας ἴσχυσε Θηβαῖος γενέσθαι .
φέρει μὲν οὖν σπουδαῖον οὐδέν ·
τὰ δὲ βιβλία αὐτοῦ πολλοῦ καταγέλωτος γέμει καί τι ἴσον τοῖς Μελεάγρου τοῦ κατ αὐτὸν γενομένου 0 .
φησὶ δ Ἕρμιππος ἡμεροδανειστὴν αὐτὸν γεγονέναι καὶ καλεῖσθαι ·
καὶ γὰρ ναυτικῷ τόκῳ δανείζειν καὶ ἐξενεχυριάζειν , ὥστε πάμπλειστα χρήματα ἀθροίζειν 0 ·
τέλος δ ἐπιβουλευθέντα πάντων στερηθῆναι καὶ ὑπ ἀθυμίας βρόχῳ τὸν βίον μεταλλάξαι 0 .
καὶ ἡμεῖς ἐπαίξαμεν εἰς αὐτόν ·
φοίνικα τὸ γένος , ἀλλὰ Κρητικὸν κύνα , ἡμεροδανειστήν  τοῦτο γὰρ ἐπεκλῄζετο  οἶσθα Μένιππον ἴσως .
θήβησιν οὗτος ὡς διωρύγη ποτὲ καὶ πάντ ἀπέβαλεν οὐ δ ἐνόει φύσιν κυνός , αὑτὸν ἀνεκρέμασεν .
ἔνιοι δὲ τὰ βιβλί αὐτοῦ οὐκ αὐτοῦ εἶναι , ἀλλὰ Διονυσίου καὶ Ζωπύρου τῶν Κολοφωνίων , οἳ τοῦ παίζειν ἕνεκα συγγράφοντες ἐδίδοσαν αὐτῷ ὡς εὖ δυναμένῳ διαθέσθαι 0 .
γεγόνασι δὲ Μένιπποι ἕξ ·
πρῶτος ὁ γράψας τὰ περὶ Λυδῶν καὶ Ξάνθον ἐπιτεμόμενος , δεύτερος αὐτὸς οὗτος , τρίτος Στρατονικεὺς σοφιστής , Κὰρ τὸ ἀνέκαθεν 0 1 ·
τέταρτος ἀνδριαντοποιός , πέμπτος καὶ ἕκτος ζωγράφοι 0 1 ·
μέμνηται δ ἀμφοτέρων Ἀπολλόδωρος .
τὰ δ οὖν τοῦ κυνικοῦ βιβλία ἐστὶ δεκατρία , Νέκυια .
διαθῆκαι .
ἐπιστολαὶ κεκομψευμέναι ἀπὸ τοῦ τῶν θεῶν προσώπου 0 .
πρὸς τοὺς φυσικοὺς καὶ μαθηματικοὺς καὶ γραμματικοὺς καὶ Γονὰς Ἐπικούρου καὶ Τὰς θρησκευομένας ὑπ αὐτῶν εἰκάδας 0 .
καὶ ἄλλα 0 .
μενέδημος Κωλώτου τοῦ Λαμψακηνοῦ μαθητής 0 .
οὗτος , καθά φησιν Ἱππόβοτος , εἰς τοσοῦτον τερατείας ἤλασεν ὥστε Ἐρινύος ἀναλαβὼν σχῆμα περιῄει , λέγων ἐπίσκοπος ἀφῖχθαι ἐξ ᾅδου τῶν ἁμαρτανομένων , ὅπως πάλιν κατιὼν ταῦτα ἀπαγγέλλοι τοῖς ἐκεῖ δαίμοσιν .
ἦν δὲ αὐτῷ ἡ ἐσθὴς αὕτη ·
χιτὼν φαιὸς ποδήρης , περὶ αὐτῷ ζώνη φοινικῆ , πῖλος Ἀρκαδικὸς ἐπὶ τῆς κεφαλῆς ἔχων ἐνυφασμένα τὰ δώδεκα στοιχεῖα , ἐμβάται τραγικοί , πώγων ὑπερμεγέθης , ῥάβδος ἐν τῇ χειρὶ μειλίνη 0 .
καὶ οὗτοι μὲν οἱ βίοι τῶν κυνικῶν ἑκάστου 0 .
προσυπογράψομεν δὲ καὶ τὰ κοινῇ ἀρέσκοντα αὐτοῖς , αἵρεσιν καὶ ταύτην εἶναι ἐγκρίνοντες τὴν φιλοσοφίαν , οὐ , καθά φασί τινες , ἔνστασιν βίου .
ἀρέσκει οὖν αὐτοῖς τὸν λογικὸν καὶ τὸν φυσικὸν τόπον περιαιρεῖν , ἐμφερῶς Ἀρίστωνι τῷ Χίῳ , μόνῳ δὲ προσέχειν τῷ ἠθικῷ .
καὶ ὅπερ τινὲς ἐπὶ Σωκράτους , τοῦτο Διοκλῆς ἐπὶ Διογένους ἀναγράφει , τοῦτον φάσκων λέγειν , Δεῖ ζητεῖν ὅττι τοι ἐν μεγάροισι κακόν τ ἀγαθόν τε τέτυκται 0 .
παραιτοῦνται δὲ καὶ τὰ ἐγκύκλια μαθήματα .
γράμματα γοῦν μὴ μανθάνειν ἔφασκεν ὁ Ἀντισθένης τοὺς σώφρονας γενομένους , ἵνα μὴ διαστρέφοιντο τοῖς ἀλλοτρίοις .
περιαιροῦσι δὲ καὶ γεωμετρίαν καὶ μουσικὴν καὶ πάντα τὰ τοιαῦτα .
ὁ γοῦν Διογένης πρὸς τὸν ἐπιδεικνύντα αὐτῷ ὡροσκοπεῖον , χρήσιμον , ἔφη , τὸ ἔργον πρὸς τὸ μὴ ὑστερῆσαι δείπνου 0 .
πρὸς τὸν ἐπιδεικνύμενον αὐτῷ μουσικὸν ἔφη ·
γνώμαις γὰρ ἀνδρῶν εὖ μὲν οἰκοῦνται πόλεις , εὖ δ οἶκος , οὐ ψαλμοῖσι καὶ τερετίσμασιν 0 .
ἀρέσκει δ αὐτοῖς καὶ τέλος εἶναι τὸ κατ ἀρετὴν ζῆν , ὡς Ἀντισθένης φησὶν ἐν τῷ Ἡρακλεῖ , ὁμοίως τοῖς στωικοῖς ·
ἐπεὶ καὶ κοινωνία τις ταῖς δύο ταύταις αἱρέσεσίν ἐστιν 0 .
ὅθεν καὶ τὸν κυνισμὸν εἰρήκασι σύντομον ἐπ ἀρετὴν ὁδόν .
καὶ οὕτως ἐβίω καὶ Ζήνων ὁ Κιτιεύς .
ἀρέσκει δ αὐτοῖς καὶ λιτῶς βιοῦν , αὐτάρκεσι χρωμένοις σιτίοις καὶ τρίβωσι μόνοις , πλούτου καὶ δόξης καὶ εὐγενείας καταφρονοῦσιν .
ἔνιοι γοῦν καὶ βοτάναις καὶ παντάπασιν ὕδατι χρῶνται ψυχρῷ σκέπαις τε ταῖς τυχούσαις καὶ πίθοις , καθάπερ Διογένης , ὃς ἔφασκε θεῶν μὲν ἴδιον εἶναι μηδενὸς δεῖσθαι , τῶν δὲ θεοῖς ὁμοίων τὸ ὀλίγων χρῄζειν 0 .
ἀρέσκει δ αὐτοῖς καὶ τὴν ἀρετὴν διδακτὴν εἶναι , καθά φησιν Ἀντισθένης ἐν τῷ Ἡρακλεῖ , καὶ ἀναπόβλητον ὑπάρχειν ·
ἀξιέραστόν τε τὸν σοφὸν καὶ ἀναμάρτητον καὶ φίλον τῷ ὁμοίῳ , τύχῃ τε μηδὲν ἐπιτρέπειν 0 1 2 .
τὰ δὲ μεταξὺ ἀρετῆς καὶ κακίας ἀδιάφορα λέγουσιν ὁμοίως Ἀρίστωνι τῷ Χίῳ .
καὶ οὗτοι μὲν οἱ κυνικοί 0 ·
μετιτέον δ ἐπὶ τοὺς στωικούς , ὧν ἦρξε Ζήνων , μαθητὴς γενόμενος Κράτητος .
ζήνων Μνασέου ἢ Δημέου Κιτιεὺς ἀπὸ Κύπρου , πολίσματος Ἑλληνικοῦ , Φοίνικας ἐποίκους ἐσχηκότος 0 .
τὸν τράχηλον ἐπὶ θάτερα νενευκὼς ἦν , ὥς φησι Τιμόθεος ὁ Ἀθηναῖος ἐν τῷ Περὶ βίων ·
καὶ Ἀπολλώνιος δέ φησιν ὁ Τύριος ὅτι ἰσχνὸς ἦν , ὑπομήκης , μελάγχρουσ  ὅθεν τις αὐτὸν εἶπεν Αἰγυπτίαν κληματίδα , καθά φησι Χρύσιππος ἐν πρώτῳ Παροιμιῶν  παχύκνημός τε καὶ ἀπαγὴς καὶ ἀσθενής 0 ·
διὸ καί φησι Περσαῖος ἐν Ὑπομνήμασι συμποτικοῖς τὰ πλεῖστα αὐτὸν δεῖπνα παραιτεῖσθαι .
ἔχαιρε δέ , φασί , σύκοις χλωροῖς καὶ ἡλιοκαΐαις .
διήκουσε δέ , καθὰ προείρηται , Κράτητος ·
εἶτα καὶ Στίλπωνος ἀκοῦσαί φασιν αὐτὸν καὶ Ξενοκράτους ἔτη δέκα , ὡς Τιμοκράτης ἐν τῷ Δίωνι 0 ·
ἀλλὰ καὶ Πολέμωνος 0 .
ἑκάτων δέ φησι καὶ Ἀπολλώνιος ὁ Τύριος ἐν πρώτῳ περὶ Ζήνωνος , χρηστηριασαμένου αὐτοῦ τί πράττων ἄριστα βιώσεται , ἀποκρίνασθαι τὸν θεόν , εἰ συγχρωτίζοιτο τοῖς νεκροῖς ·
ὅθεν ξυνέντα τὰ τῶν ἀρχαίων ἀναγινώσκειν 0 .
τῷ οὖν Κράτητι παρέβαλε τοῦτον τὸν τρόπον .
πορφύραν ἐμπεπορευμένος ἀπὸ τῆς Φοινίκης πρὸς τῷ Πειραιεῖ ἐναυάγησεν .
ἀνελθὼν δ εἰς τὰς Ἀθήνας ἤδη τριακοντούτης ἐκάθισε παρά τινα βιβλιοπώλην .
ἀναγινώσκοντος δ ἐκείνου τὸ δεύτερον τῶν Ξενοφῶντος Ἀπομνημονευμάτων , ἡσθεὶς ἐπύθετο ποῦ διατρίβοιεν οἱ τοιοῦτοι ἄνδρες .
εὐκαίρως δὲ παριόντος Κράτητος , ὁ βιβλιοπώλης δείξας αὐτόν φησι , τούτῳ παρακολούθησον .
ἐντεῦθεν ἤκουσε τοῦ Κράτητος , ἄλλως μὲν εὔτονος 〈 ὢν 〉 πρὸς φιλοσοφίαν , αἰδήμων δὲ ὡς πρὸς τὴν Κυνικὴν ἀναισχυντίαν 0 .
ὅθεν ὁ Κράτης βουλόμενος αὐτὸν καὶ τοῦτο θεραπεῦσαι δίδωσι χύτραν φακῆς διὰ τοῦ Κεραμεικοῦ φέρειν .
ἐπεὶ δ εἶδεν αὐτὸν αἰδούμενον καὶ παρακαλύπτοντα , παίσας τῇ βακτηρίᾳ κατάγνυσι τὴν χύτραν ·
φεύγοντος δ αὐτοῦ καὶ τῆς φακῆς κατὰ τῶν σκελῶν ῥεούσης , φησὶν ὁ Κράτης , τί φεύγεις , Φοινικίδιον ;
οὐδὲν δεινὸν πέπονθας .
ἕως μὲν οὖν τινὸς ἤκουσε τοῦ Κράτητος ·
ὅτε καὶ τὴν Πολιτείαν αὐτοῦ γράψαντος , τινὲς ἔλεγον παίζοντες ἐπὶ τῆς τοῦ κυνὸς οὐρᾶς αὐτὴν γεγραφέναι .
γέγραφε δὲ πρὸς τῇ Πολιτείᾳ καὶ τάδε ·
περὶ τοῦ κατὰ φύσιν βίου .
περὶ ὁρμῆς ἢ περὶ ἀνθρώπου φύσεως 0 .
περὶ παθῶν .
περὶ τοῦ καθήκοντος .
περὶ τῆς Ἑλληνικῆς παιδείας .
περὶ τοῦ ὅλου 0 .
περὶ σημείων .
πυθαγορικά .
καθολικά 0 .
περὶ λέξεων .
προβλημάτων Ὁμηρικῶν πέντε 0 .
περὶ ποιητικῆς ἀκροάσεως .
ἔστι δ αὐτοῦ καὶ Τέχνη καὶ Λύσεις καὶ Ἔλεγχοι δύο .
Απομνημονεύματα Κράτητος .
ἠθικά .
καὶ τάδε μὲν τὰ βιβλία 0 .
τελευταῖον δὲ ἀπέστη καὶ τῶν προειρημένων ἤκουσεν ἕως ἐτῶν εἴκοσιν ·
ἵνα καί φασιν αὐτὸν εἰπεῖν , νῦν εὐπλόηκα , ὅτε νεναυάγηκα .
οἱ δ ἐπὶ τοῦ Κράτητος τοῦτ αὐτὸν εἰπεῖν ·
ἄλλοι δὲ διατρίβοντα ἐν ταῖς Ἀθήναις ἀκοῦσαι τὴν ναυαγίαν καὶ εἰπεῖν , εὖ γε ποιεῖ ἡ τύχη προσελαύνουσα ἡμᾶς φιλοσοφίᾳ .
ἔνιοι δέ , διαθέμενον Ἀθήνησι τὰ φορτία , οὕτω τραπῆναι πρὸς φιλοσοφίαν 0 .
ἀνακάμπτων δὴ ἐν τῇ ποικίλῃ στοᾷ τῇ καὶ Πεισιανακτίῳ καλουμένῃ , ἀπὸ δὲ τῆς γραφῆς τῆς Πολυγνώτου ποικίλῃ , διετίθετο τοὺς λόγους , βουλόμενος καὶ τὸ χωρίον ἀπερίστατον ποιῆσαι .
ἐπὶ γὰρ τῶν τριάκοντα τῶν πολιτῶν πρὸς τοῖς χιλίοις τετρακόσιοι ἀνῄρηντ ἐν αὐτῷ .
προσῄεσαν δὴ λοιπὸν ἀκούοντες αὐτοῦ καὶ διὰ τοῦτο Στωικοὶ ἐκλήθησαν καὶ οἱ ἀπ αὐτοῦ ὁμοίως , πρότερον Ζηνώνειοι καλούμενοι , καθά φησι καὶ Ἐπίκουρος ἐν ἐπιστολαῖς .
καὶ πρότερόν γε Στωικοὶ ἐκαλοῦντο οἱ διατρίβοντες ἐν αὐτῇ ποιηταί , καθά φησιν Ἐρατοσθένης ἐν ὀγδόῃ Περὶ τῆς ἀρχαίας κωμῳδίας , οἳ καὶ τὸν λόγον ἐπὶ πλεῖον ηὔξησαν .
ἐτίμων δὴ οὖν Ἀθηναῖοι σφόδρα τὸν Ζήνωνα , οὕτως ὡς καὶ τῶν τειχῶν αὐτῷ τὰς κλεῖς παρακαταθέσθαι καὶ χρυσῷ στεφάνῳ τιμῆσαι καὶ χαλκῇ εἰκόνι .
τοῦτο δὲ καὶ τοὺς πολίτας αὐτοῦ ποιῆσαι , κόσμον ἡγουμένους τὴν τ ἀνδρὸς εἰκόνα 0 .
ἀντεποιοῦντο δ αὐτοῦ καὶ οἱ ἐν Σιδῶνι Κιτιεῖς .
ἀπεδέχετο δ αὐτὸν καὶ Ἀντίγονος καὶ εἴ ποτ Ἀθήναζε ἥκοι , ἤκουεν αὐτοῦ πολλά τε παρεκάλει ἀφικέσθαι ὡς αὐτόν .
ὁ δὲ τοῦτο μὲν παρῃτήσατο , Περσαῖον δ ἕνα τῶν γνωρίμων ἀπέστειλεν , ὃς ἦν Δημητρίου μὲν υἱός , Κιτιεὺς δὲ τὸ γένος , καὶ ἤκμαζε κατὰ τὴν τριακοστὴν καὶ ἑκατοστὴν Ὀλυμπιάδα , ἤδη γέροντος ὄντος Ζήνωνος .
ἡ δ ἐπιστολὴ τοῦ Ἀντιγόνου τοῦτον εἶχε τὸν τρόπον , καθὰ καὶ Ἀπολλώνιος ὁ Τύριος ἐν τοῖς Περὶ Ζήνωνός φησι ·
“ Βασιλεὺς Ἀντίγονος Ζήνωνι φιλοσόφῳ χαίρειν 0 .
“ Ἐγὼ τύχῃ μὲν καὶ δόξῃ νομίζω προτερεῖν τοῦ σοῦ βίου , λόγου δὲ καὶ παιδείας καθυστερεῖν καὶ τῆς τελείας εὐδαιμονίας ἣν σὺ κέκτησαι .
διόπερ κέκρικα προσφωνῆσαί σοι παραγενέσθαι πρὸς ἐμέ , πεπεισμένος σε μὴ ἀντερεῖν πρὸς τὸ ἀξιούμενον .
σὺ οὖν πειράθητι ἐκ παντὸς τρόπου συμμίξαι μοι , διειληφὼς τοῦτο διότι οὐχ ἑνὸς ἐμοῦ παιδευτὴς ἔσῃ , πάντων δὲ Μακεδόνων συλλήβδην .
ὁ γὰρ τὸν τῆς Μακεδονίας ἄρχοντα καὶ παιδεύων καὶ ἄγων ἐπὶ τὰ κατ ἀρετὴν φανερὸς ἔσται καὶ τοὺς ὑποτεταγμένους παρασκευάζων πρὸς εὐανδρίαν .
οἷος γὰρ ἂν ὁ ἡγούμενος ᾖ , τοιούτους εἰκὸς ὡς ἐπὶ τὸ πολὺ γίγνεσθαι καὶ τοὺς ὑποτεταγμένους 0 .
καὶ ὁ Ζήνων ἀντιγράφει ὧδε ·
“ Βασιλεῖ Ἀντιγόνῳ Ζήνων χαίρειν 0 .
“ Ἀποδέχομαί σου τὴν φιλομάθειαν καθόσον τῆς ἀληθινῆς καὶ εἰς ὄνησιν τεινούσης , ἀλλ οὐχὶ τῆς δημώδους καὶ εἰς διαστροφὴν ἠθῶν ἀντέχῃ παιδείας .
ὁ δὲ φιλοσοφίας ὠρεγμένος , ἐκκλίνων δὲ τὴν πολυθρύλητον ἡδονήν , ἣ τινῶν θηλύνει νέων ψυχάς , φανερός ἐστιν οὐ μόνον φύσει πρὸς εὐγένειαν κλίνων , ἀλλὰ καὶ προαιρέσει .